Legal Document

Category: 20

Text:
43. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΑΡΙΘ. Φ60/1039 της 14/17 Δεκ. 1999 (ΦΕΚ Β΄ 2176) Ανακαθορισμός της σύνθεσης του Διοικητικού Συμβουλίου του Ταμείου Προνοίας Ορθοδόξου Εφημεριακού Κλήρου της Ελλάδος. ΄Εχοντας υπόψη: 1.Την παρ. 1 του άρθρ. 37 του Νόμ. 2676/1999 (ΦΕΚ 1 Α΄). 2.Την παρ. 12 του άρθρ. 21 του Νόμ. 2084/1992 (ΦΕΚ 165 Α΄). (Μετά τη σελ. 272,16)  Σελ. 272,17 Τεύχος 1315 Σελ. 67 Τ.Π.Ο.Ε.Κ.Ε. πρώην Τ.Α.Κ.Ε. 33.Η.α.43 44 3.Το άρθρ. 20 του Νόμ. 1539/1985 και το άρθρ. 19 του Νόμ. 1599/1986. 4.Το Νόμ. 2690/1999 (ΦΕΚ 45 Α΄). 5.Το άρθρ. 1 παρ. 1 του Π.Δ. 129/1992 (ΦΕΚ 65 Α΄). 6.Τις διατάξεις του Π.Δ/τος 372/1995 (201 Α΄) Μεταφορά της Γενικής Γραμματείας Κοιν. Ασφαλίσεων από το Υπουργείο Υγείας Πρόνοιας και Κοιν. Ασφαλίσεων στο Υπουργείο Εργασίας. 7.Το άρθρ. 1 του Νόμ. 2469/1997 (38 Α΄) και το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Ανακαθορίζουμε τη σύνθεση του Διοικητικού Συμβουλίου του Ταμείου Προνοίας Ορθοδόξου Εφημεριακού Κλήρου της Ελλάδος, ως εξής: 1.Το Ταμείο διοικείται από πενταμελές Διοικητικό Συμβούλιο, το οποίο αποτελείται από: α)Τον Αρχιεπίσκοπο Αθηνών, ως Πρόεδρο αναπληρούμενο από τον πρώτο στην τάξη αρχιερέα, ο οποίος θα προέρχεται από τα μέλη της Διαρκούς Ιεράς Συνόδου (Δ.Ι.Σ.). β)΄Έναν Συνοδικό Αρχιερέα, ο οποίος θα ορίζεται με τον αναπληρωτή του από τη Διαρκή Ιερά Σύνοδο (Δ.Ι.Σ.). γ)Δύο τακτικούς εφημέριους με τους αναπληρωτές τους, οι οποίοι θα ορίζονται από τον Ιερό Σύνδεσμο Κληρικών Ελλάδος (ΙΣΚΕ). δ)΄Έναν λαϊκό, ασφαλισμένο στο Ταμείο, ο οποίος θα ορίζεται με τον αναπληρωτή του από τον Υπουργό. 2.Στις Συνεδριάσεις του Διοικητικού Συμβουλίου μετέχει χωρίς ψήφο, ως Κυβερνητικός Επίτροπος,υπάλληλος με Α΄ βαθμό του Υπουργείου Εργασίας και Κοιν. Ασφαλίσεων. 3.Στις συνεδριάσεις του Διοικητικού Συμβουλίου παρίσταται ο Νομικός Σύμβουλος του Ταμείου. 4.Χρέη γραμματέα του Διοικητικού Συμβουλίου εκτελεί υπάλληλος του Ταμείου, ο οποίος ορίζεται με τον αναπληρωτή του από τον Πρόεδρο του Διοικητικού Συμβουλίου του Ταμείου. 5.Εισηγητής ορίζεται ο εκάστοτε Διευθυντής του Ταμείου με το νόμιμο αναπληρωτή του. 6.Η θητεία του Διοικητικού Συμβουλίου είναι διετής εκτός από τη θητεία του Συνοδικού Αρχιερέα, η οποία θα είναι μονοετής. 7.Το Διοικητικό Συμβούλιο βρίσκεται σε απαρτία όταν τα παρόντα μέλη είναι περισσότερα από τα απόντα. 8.Σε περίπτωση λήξης της θητείας των μελών του Διοικητικού Συμβουλίου, αυτή παρατείνεται αυτοδίκαια μέχρι του διορισμού νέων μελών, όχι όμως περισσότερο από 3 μήνες από τη λήξη της. Από τη δημοσίευση της παρούσας, παύει να ισχύει η αριθ. Φ60/2/1.2.1993 (ΦΕΚ 83 Β΄) απόφαση. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 272,18 Τεύχος 1315 Σελ. 68   33.Ηα.43 Τ.Π.Ο.Ε.Κ.Ε. πρώην Τ.Α.Κ.Ε. 45